27/19 ถนน สุขุมวิท 96

พระโขนง วัฒนา กรุงเทพฯ 10110

 10 กรกฎาคม 2556

เรื่อง ขอสมัครงาน

เรียน ฝ่ายบุคคล **Microsoft (Thailand) Co., Ltd.**

สิ่งที่ส่งมาด้วย 1. ประวัติย่อ

 2. สำเนาปริญญาบัตร

 3. รูปถ่าย

ผมได้ทราบจากเว็ปไซต์ [WWW.JOBBEES.COM](WWW.JOBBEES.COM%20) ในวันที่ 10 ก.ค. 2556 นี้ว่าท่านกำลังรับสมัครงานในตำแหน่งเจ้าหน้าที่ฝ่ายออกแบบและจัดทำเว็บContent ผมจึงมีความประสงค์ที่จะสมัครงานในตำแหน่งดังกล่าวผมชื่อ นายพีราวิชญ์ ภาคนนท์กุล จบการศึกษาระดับปริญญาตรีจากคณะสารสนเทศและการสื่อสาร จากมหาวิทยาลัยแม่โจ้ ในเดือนมีนาคม 2556 วิชาเอกคือ การทำเว็บไซต์และภาพเคลื่อนไหว

 ระหว่างที่ศึกษาอยู่ในมหาวิทยาลัย ผมได้ใช้เวลาให้เป็นประโยชน์ที่สุด ทั้งในด้านการเรียนและกิจกรรมต่างๆ ผมเคยเข้าชมรมภาษาอังกฤษ และเป็นประธานของชมรม ทั้งนี้พวกเราได้ร่วมกันสอนภาษาญี่ปุ่นแก่สมาชิกชมรมที่ต้องการพัฒนาทักษะของตนเอง ผมยังเป็นสมาชิกของชมรมเทควันโด และเป็นตัวแทนในการเข้าแข่งขันกีฬาของทางมหาวิทยาลัยด้วย นอกจากนี้ผมยังมีกิจกรรมและงานอดิเรกอื่น ๆ เช่น บาสเกตบอล, ว่ายน้ำ และอื่นๆ

 ผมผ่านการทดสอบพิมพ์ดีด ซึ่งความเร็วในการพิมพ์ดีดภาษาอังกฤษเท่ากับ 40 คำต่อนาที และ 50 คำต่อนาทีสำหรับภาษาไทย ผมจึงมีความมั่นใจว่าคุณสมบัติเพิ่มเติมที่ว่ามานี้จะเป็นประโยชน์ต่อผมในการพิมพ์ เนื้อหาและจัดทำเว็บ Content

 หากท่านได้อ่านประวัติย่อที่ผมได้แนบมาด้วยและติดต่อสอบถามกับอาจารย์ของผมแล้ว ผมหวังเป็นอย่างยิ่งว่าจะได้รับการติดต่อสัมภาษณ์และนัดเวลาจากท่าน เบอร์โทรศัพท์ที่สามารถติดต่อได้ คือ 081-1234567 และผมขอขอบพระคุณเป็นอย่างยิ่งต่อความกรุณาของท่านมา ณ ที่นี้

ขอแสดงความนับถืออย่างสูง

 (นายพีราวิชญ์ ภาคนนท์กุล)

สิ่งที่แนบมาด้วย : ประวัติย่อ